PATVIRTINTA

 Sedos Vytauto Mačernio gimnazijos direktoriaus

 2020 m. sausio 2 d. įsakymu Nr. V1-1-1

**SEDOS VYTAUTO MAČERNIO GIMNAZIJOS**

**PAILGINTOS MOKYMOSI DIENOS GRUPĖS**

 **TVARKOS APRAŠAS**

 **I. SKYRIUS**

 **BENDROSIOS NUOSTATOS**

1. Pailgintos mokymosi dienos grupės (toliau – Grupė) veiklos tvarkos aprašas (toliau – Aprašas) nustato Mažeikių r. Sedos Vytauto Mačernio gimnazijoje veikiančios pailgintos dienos grupės paskirtį, mokinių priėmimo, veiklos organizavimo, užmokesčio tvarką, reikalavimus pailgintos dienos grupės auklėtojui.

2. Grupės paskirtis – mokinių tėvų (globėjų, rūpintojų) pageidavimu po pamokų organizuoti PUG, 1-4 klasių mokinių priežiūrą, užimtumą, teikti pagalbą mokiniams atliekant namų užduotis, sudaryti sąlygas mokinių laisvalaikiui organizuoti.

3. Mokamų paslaugų įkainius už mokinių priežiūrą Grupėje nustatė Mažeikių rajono savivaldybės taryba 2019-11-29 sprendimu Nr. T1-335 „Dėl pailgintos dienos grupės paslaugų teikimo Mažeikių Rajono savivaldybės bendrojo ugdymo mokyklose“.

4. Mažeikių r. Sedos Vytauto Mačernio gimnazija, steigdama Grupę ir organizuodama darbą joje, vadovaujasi Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, Lietuvos Respublikos Vyriausybės nutarimais, Švietimo ir mokslo ministerijos norminiais aktais, mokyklos veiklos nuostatais, Mažeikių rajono savivaldybės tarybos sprendimais, kitais teisės aktais bei šiuo Aprašu.

 **II. SKYRIUS**

**MOKINIŲ PRIĖMIMAS IR GRUPIŲ FORMAVIMAS**

5. Grupės sudaromos iš PUG ir 1-4 klasių mokinių.

6. Į grupę mokiniai priimami tėvams pateikus rašytinį prašymą: klasės vadovas arba tėvai prašymus pateikia sekretorei.

 7. Mokinių priėmimas į Grupę mokslo metams įforminamas mokyklos direktoriaus įsakymu ir sutartimi, kurią pasirašo mokyklos direktorius ir vienas iš tėvų (globėjų, rūpintojų).

 8. Grupės veiklos trukmė per savaitę – 30 val. Grupės darbo laikas suderinamas su PUG ir 1- 4 klasių pamokų tvarkaraščiu.

 9. Grupėje turi būti nuo 10 iki 30 mokinių.

 **III. SKYRIUS**

 **VEIKLOS ORGANIZAVIMAS PAILGINTOS MOKYMOSI DIENOS GRUPĖJE**

 10. Grupės veikla organizuojama gimnazijos direktoriaus įsakymu paskirtoje klasėje.

11. Grupės auklėtoju gali dirbti pedagoginį išsilavinimą turintis asmuo. Jis vadovaujasi mokyklos direktoriaus įsakymu, patvirtintu pareigybės aprašymu ir mokyklos darbo tvarkos taisyklėmis.

12. Grupių ugdomoji aplinka turi būti tinkamai paruošta popamokinei PUG ir 1-4 klasių mokinių veiklai: namų darbų ruošai, komunikacinei, pažintinei veiklai, žaidimams ir kt. veiklai, bei atitikti Lietuvos higienos normos HN 21:2005 ,,Bendrojo lavinimo mokykla. Bendrieji sveikatos saugos reikalavimai” reikalavimus.

13. Grupės auklėtojas parengia darbui su pailginta dienos grupe veiklos programą iki rugsėjo 10 dienos.

14. Grupės veiklos programos kūrimas grindžiamas mokyklos bendruomenės numatytais tikslais ir uždaviniais, mokytojų, mokinių ir jų tėvų bendradarbiavimu bei demokratinėmis nuostatomis.

15. Grupės veikla fiksuojama pailgintos dienos grupės veiklos dienyne.

 16. Grupės veikla yra vientisas procesas. Jis yra neskaidomas į atskiras sritis ir vyksta integruotai. Užsiėmimų pobūdį ir trukmę lemia ugdymo(-si) tikslai ir grupės vaikų interesai.

 17. Grupėje rekomenduojami veiklos etapai: namų darbų ruoša, komunikacinė veikla, meninė veikla, pažintinė veikla, kūno kultūra ir sveikata, darbo veikla, žaidimai ir kt.

 18. Už Grupės veiklą pedagogas atsiskaito Mokytojų tarybos posėdyje.

**IV. SKYRIUS**

**GRUPĖS FINANSAVIMAS: APMOKĖJIMAS IR LĖŠŲ PANAUDOJIMAS**

 19. Grupės mokytojo atlyginimas mokamas iš surinkto tėvų mokesčio ir savivaldybės lėšų.

 20. Mėnesio mokestis už vieno mokinio priežiūrą Grupėje yra fiksuoto dydžio – 20 €.

 21. Mokyklos gautos įmokos už mokinių priežiūrą Grupėje laikomos jos pajamomis už teikiamas paslaugas ir naudojamos kaip specialiųjų programų lėšos:

 21.1. Grupės auklėtojo atlyginimas skaičiuojamas pagal Švietimo ir mokslo ministerijos parengto Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos apraše nustatytus skaičiavimo koeficientus, atsižvelgiant į auklėtojo išsilavinimą, kvalifikaciją, pedagoginį stažą, darbo krūvį.

 22. Tėvai (globėjai, rūpintojai) mokestį už mokinių priežiūrą Grupėje į mokyklos nurodytą Banko sąskaitą sumoka už praėjusį mėnesį iki kito mėnesio 20 d.

 23. Jeigu dėl nepateisinamų priežasčių laiku nesumokamas mokestis, įstaigos vadovas turi teisę išbraukti vaiką iš sąrašų.

**V. SKYRIUS**

**PAILGINTOS DIENOS GRUPĖS NELANKYMO PATEISINIMO SĄLYGOS**

 24. Mokestis už teikiamas paslaugas Grupėje nemokamas, kai mokinys nelankė Grupės:

 24.1. ligos metu:

 24.1.1.",dėl mokinio ligos praleistos dienos pateisinamos, remiantis tėvų globėjų rūpintojų) raštu pateiktu prašymu neskaičiuoti mokesčio už nelankytas dienas;

 24.2. mokinių atostogų metu;

 24.3. kai oro temperatūra žemesnė kaip minus 20 laipsnių:

 24.4. esant aplinkybėms, keliančioms pavojų mokinių sveikatai ir gyvybei

(mokyklos vadovas priima sprendimus dėl veiklos sustabdymo pailgintos dienos grupėje).

 25. Grupės dėl ligos nelankiusio mokinio tėvai (globėjai, rūpintojai):

 25.1. ne vėliau, kaip pirmą po ligos Grupės lankymo dieną raštu pateikia prašymą grupės auklėtojui (1 priedas). Pateiktame prašyme tėvai (globėjai, rūpintojai) tiksliai nurodo laikotarpio, nuo ir iki kada mokinys nepertraukiamai nelankė Grupės dėl ligos, datą;

 25.2. jeigu tėvai (globėjai, rūpintojai) nepateisina Grupės nelankytų dienų skaičiaus iki paskutinės mėnesio darbo dienos, mokestis už teikiamas paslaugas nėra perskaičiuojamas;

 25.3. jeigu mokinys einamąjį mėnesį Grupės nelankė du ir daugiau pertraukiamus laikotarpius, tėvai (globėjai, rūpintojai) papildo tą patį prašymą, kuris yra saugomas Grupėje iki paskutinės mėnesio darbo dienos;

 25.4. atsako už pateikiamų dokumentų ir informacijos teisingumą.

 26. Grupės auklėtojas:

 26.1. suteikia tėvams (globėjams, rūpintojams) informaciją apie paslaugų teikimą Grupėje, mokesčio mokėjimą, tėvams paprašius sudaro sąlygas Grupėje užpildyti prašymą neskaičiuoti mokesčio dėl mokinio ligos;

 26.2. registruoja gautus prašymus neskaičiuoti mokesčio už dėl ligos nelankytas dienas;

 26.3. paskutinę mėnesio darbo dieną, remdamasis tėvų (globėjų, rūpintojų) užpildytais prašymais, pateisina dėl ligos nelankytas dienas mokinių lankomumo žiniaraštyje. Šiame žiniaraštyje pateisinamos ir kitos aukščiau minėtos priežastys;

 26.4. užpildytus mėnesio mokinių lankomumo žiniaraščius pateikia mokyklos buhalterijai mokesčio už mokinio lankomumą Grupėje skaičiavimui.

**VI. SKYRIUS**

**BAIGIAMOSIOS NUOSTATOS**

 27. Už šio Aprašo įgyvendinimą ir Grupių komplektavimą atsako gimnazijos direktorius.

 28. Grupės veiklos priežiūrą vykdo direktoriaus pavaduotojas ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_